Αυτό το λήμμα αφορά το τμήμα καλαθοσφαίρισης ανδρών της Α.Ε. Λάρισας.  Για τον αθλητικό σύλλογο, δείτε: Αθλητική Ένωση Λάρισας.  

Η **Αθλητική Ένωση Λάρισας** είναι ελληνικό αθλητικό σωματείο που δραστηριοποιείται στην πόλη της Λάρισας, στον ομώνυμο νομό, όπου και βρίσκονται οι έδρες των τμημάτων του. Επίσημο έτος ίδρυσης του συλλόγου είναι το 1964 και οι αθλητές της αγωνίζονται με χρώματα το βυσσινί και το λευκό. Στο έμβλημά της εμφανίζεται ένα αγέρωχο άλογο σηκωμένο στα πίσω πόδια.

Η ανδρική ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου, αν και στο παρελθόν έχει υπάρξει και επαγγελματική ομάδα. Λειτούργησε για πρώτη φορά το 1993. Τρέχουσα έδρα του τμήματος είναι το Κλειστό Γυμναστήριο Νεάπολης Λάρισας, χωρητικότητας 3.958 θεατών.

Ιστορία
-------

### Πρώτες επιτυχίες (1999–2002)

Η πρώτη παρουσία του συλλόγου στις Εθνικές Κατηγορίες καταγράφεται το φθινόπωρο του 2000, μετά από την κατάκτηση του τίτλου του Πρωταθλητή στην κορυφαία κατηγορία της Ε.Σ.ΚΑ. Θεσσαλίας την περίοδο 1999-00.

Ειδικότερα την αγωνιστική περίοδο 2000-01 η Α.Ε.Λ. τοποθετήθηκε με 13 ακόμη ομάδες στον 1ο Όμιλο Βορρά της Γ΄ Εθνικής Κατηγορίας. Στη διάρκεια της χρονιάς η απόδοσή της κινήθηκε σε χαμηλά επίπεδα, με αποτέλεσμα να συλλέξει μόλις 6 νίκες σε 26 αγώνες. Στον τελικό βαθμολογικό πίνακα βρέθηκε στη 13η και προτελευταία θέση, γνωρίζοντας τον υποβιβασμό.

Η παραμονή της, εντούτοις, στο τοπικό πρωτάθλημα αποδείχθηκε βραχυπρόθεσμη καθώς την περίοδο 2001-02 κατέκτησε εκ νέου την κορυφή στο Πρωτάθλημα της Θεσσαλίας, λαμβάνοντας το εισιτήριο της επιστροφής στη Γ' Εθνική Κατηγορία.

### Καθιέρωση στην Γ΄ Εθνική Κατηγορία (2002–2006)

Την αγωνιστική περίοδο 2002-03 η ομάδα της Λάρισας τοποθετήθηκε εκ νέου στον 1ο Όμιλο Βορρά τον οποίο και συνέθεσαν 14 ακόμη σύλλογοι. Η Α.Ε.Λ. ολοκλήρωσε τις αγωνιστικές της υποχρεώσεις για τη χρονιά αυτή στην 4η θέση με 17 νίκες και 9 ήττες ισοζύγιο. Τονίζεται πως οι ομάδες της Γ' Εθνικής είχαν τότε το δικαίωμα συμμετοχής στα Κύπελλα των τοπικών τους Ενώσεων αλλά όχι στο Κύπελλο Ελλάδος.

Την επόμενη χρονιά, 2003-04 ο σύλλογος συνέχισε την καλή του πορεία στον ίδιο Όμιλο πετυχαίνοντας μία νίκη περισσότερη (18-8). Στην τελική κατάταξη ισοβάθμησε με την ομάδα των Αμπελοκήπων Θεσσαλονίκης, ωστόσο τοποθετήθηκε βάσει των επόμενων κριτηρίων υψηλότερα από αυτή και συγκεκριμένα στην 3η θέση.

Η επόμενη περίοδος, 2004-05, αποδείχθηκε λιγότερο επιτυχημένη. Η Α.Ε.Λ. τερμάτισε 10η σε σύνολο 14 ομάδων, έχοντας συλλέξει 10 νίκες και 16 ήττες. Παρ' όλα αυτά βρέθηκε πάνω από τη ζώνη του υποβιβασμού ανανεώνοντας την παρουσία της στη Γ' Εθνική και για το επόμενο φθινόπωρο.

Την αγωνιστική περίοδο 2005-06 ο σύλλογος ανέκαμψε σκαρφαλώνοντας στην 3η θέση της τελικής βαθμολογικής κατάταξης, πάντα απέναντι σε 13 αντιπάλους. Ο απολογισμός της χρονιάς ήταν 18 νίκες και 8 ήττες, που δεν στάθηκαν όμως αρκετές για να του εξασφαλίσουν την άνοδο στη Β' Εθνική.

### Α.Ε.Λ. 1964 – Γ.Σ. (2006–2009)

Στα τέλη Μαΐου του 2006 το ανδρικό τμήμα της Α.Ε.Λ. συγχωνεύτηκε με το αντίστοιχο του Γυμναστικού Σύλλογου Λάρισας (έτος ίδρυσης 1928) που λάμβανε μέρος τότε στο Πρωτάθλημα της Α1 Εθνικής Κατηγορίας. Υπήρξαν φωνές αντιδράσεων καθώς μερίδα των φιλάθλων των δύο ομάδων θεώρησαν πως η ένωση θα επιφέρει και απώλεια της ταυτότητας των δύο συλλόγων, ωστόσο η διαδικασία προχώρησε εφόσον θεωρήθηκε πως με τη συγχώνευση θα τεθούν οι βάσεις για να πρωταγωνιστήσει η ομάδα στην Κατηγορία αντί να περιορίζεται στη μάχη της παραμονής. Ο νέος σύλλογος έλαβε την ονομασία «**Α.Ε.Λ. 1964 – Γ.Σ.**».

Την αγωνιστική περίοδο 2006-07 ο σύλλογος εντάχθηκε βάσει προγράμματος στο δυναμικό της Α1 Εθνικής μαζί με 13 ακόμη ομάδες. Κατά τη λήξη της κανονικής περιόδου η ομάδα είχε συγκεντρώσει 8 νίκες και 18 ήττες, όσες και το Αιγάλεω. Βάσει των επόμενων κριτηρίων κατάταξης η ομάδα της Λάρισας τοποθετήθηκε υψηλότερα και συγκεκριμένα στην 11η θέση. Αυτή ήταν και η τελική για το σύλλογο εφόσον δεν κατάφερε να μπει στη διαδικασία των Play-offs. Στο θεσμό του Κυπέλλου Ελλάδος ο τελευταίος αγωνίστηκε απευθείας στη «Φάση των 16» όπου και απέκλεισε το Αιγάλεω με σκορ 80-72. Στους Προημιτελικούς ηττήθηκε με σκορ 67-86 από το Κολοσσό Ρόδου γνωρίζοντας τον αποκλεισμό από τη συνέχεια.

Την επόμενη χρονιά, 2007-08 ο Α.Ε.Λ. 1964 - Γ.Σ. είχε στο Πρωτάθλημα της Α1 Εθνικής απολογισμό 11 νίκες και 15 ήττες. Ολοκλήρωσε τις αγωνιστικές του υποχρεώσεις στη 10η θέση, με ασφάλεια πάνω από τη ζώνη του υποβιβασμού, αλλά αποτυγχάνοντας ξανά να μπει στα Play-offs. Στη διοργάνωση του Κυπέλλου συμμετείχε μόλις σε ένα παιχνίδι, στα πλαίσια της «Φάσης των 16» όπου ξεκίνησε και πάλι, στο οποίο του επιβλήθηκε η Α.Ε.Κ. με σκορ 60-74.

Η περίοδος 2008-09, οπότε αγωνίστηκε επίσης στην Α1 Εθνική, ήταν απογοητευτική για το σύλλογο στο αγωνιστικό κομμάτι. Συγκεκριμένα πέτυχε μόλις 2 νίκες σε σύνολο 26 αγώνων, εντός έδρας απέναντι στην Α.Ε.Κ. και τα Τρίκαλα 2000. Κατετάγη στη 14η και τελευταία θέση και προφανώς υποβιβάστηκε. Σε ό,τι αφορά το Κύπελλο, η ομάδα της Λάρισας ξεκίνησε νικηφόρα απέναντι στον Πανερυθραϊκό με σκορ 77-86 στην παράταση, για να αποκλειστεί στα Προημιτελικά από την Α.Ε.Κ. με σκορ 70-74.

### Γ.Σ. Ολύμπια Λάρισας (2009–2010)

Κύριο λήμμα: Ολύμπια Λάρισας (καλαθοσφαίριση ανδρών)
Τον Αύγουστο του 2009, υπό την προεδρία του Μανώλη Λελούδα, αποφασίστηκε η συγχώνευση του ανδρικού τμήματος του Α.Ε.Λ. 1964 – Γ.Σ. με το αντίστοιχο της Γ.Ε. Ολύμπιας Λάρισας το οποίο είχε τερματίσει την προηγούμενη άνοιξη στην 11η θέση της Α1 Εθνικής, εξασφαλίζοντας την παραμονή του σε αυτή. Οι δύο ομάδες αγωνίστηκαν στο Πρωτάθλημα της περιόδου 2009–10 ως ενιαίος σύλλογος με την ονομασία «**Γυμναστικός Σύλλογος Ολύμπια Λάρισας**». Το όνομα του νέου συλλόγου αποτελεί συνδυασμό των παλαιών ονομάτων: πριν το «Ολύμπια Λάρισας» προστέθηκε το «Γυμναστικός Σύλλογος». Του σχήματος ηγήθηκε η δημοτική αρχή της Λάρισας (επί δημαρχίας Κώστα Τζανακούλη).

Ωστόσο ούτε αυτή η απόπειρα να διατηρηθούν οι τρεις ομάδες της Λάρισας μέσω ενοποίησης στην κορυφαία Κατηγορία απέδωσε τους αναμενόμενους καρπούς: ο κοινός σύλλογος συγκέντρωσε 4 νίκες και 22 ήττες με αποτέλεσμα να καταταγεί στη 14η και τελευταία θέση, πέφτοντας οριστικά σε χαμηλότερα Πρωταθλήματα. Στη διοργάνωση του Κυπέλλου Ελλάδας η ομάδα αγωνίστηκε απευθείας στη «Φάση των 16» όπου ηττήθηκε και αποκλείστηκε από τον Α.Σ. Τρίκαλα 2000 με σκορ 57-82.

Η αποτυχία του εγχειρήματος οδήγησε στη νέα διάσπαση των τριών συλλόγων Γ.Σ. Ολύμπιας Λάρισας, Γ.Σ. Λάρισας και Α.Ε. Λάρισας και στη σταδιακή επιστροφή τους στο οικείο τους τοπικό πρωτάθλημα για την απαλλαγή τους από τις οικονομικές τους oφειλές.

### Αναδημιουργία από μηδενική βάση (2010–2013)

Παρόλο που υπήρξαν προτάσεις συμμετοχής της Α.Ε.Λ. σε κάποια από τις χαμηλότερες εθνικές κατηγορίες, οι νέοι διαχειριστές της τύχης της αποφάσισαν την αναδημιουργία του τμήματος ουσιαστικά από το μηδέν. Υπό την καθοδήγηση του προπονητή Αβραάμ Παπαδόπουλου και βασισμένη σε παίκτες προερχόμενους από τις υποδομές της και κάποιους εμπειρότερους που διατηρούσαν ισχυρούς συναισθηματικούς δεσμούς με την ομάδα, η Α.Ε.Λ. δήλωσε συμμετοχή στο Πρωτάθλημα της Α2 Κατηγορίας Ανδρών που διοργανώνει η Ένωση Σωματείων Καλαθοσφαίρισης Θεσσαλίας.

Τις αγωνιστικές περιόδους 2010-11 και 2011-12 η Α.Ε.Λ. συμμετείχε στο Πρωτάθλημα της Α2 Κατηγορίας πετυχαίνοντας εν τέλει την άνοδο στην Α1 Τοπική Κατηγορία. Τις περιόδους αυτές ο σύλλογος χρησιμοποιούσε ως έδρα το Κλειστό Γυμναστήριο Ε.Α.Κ.Λ. Αγίου Θωμά, χωρητικότητας 300 θέσεων.

Την επόμενη χρονιά, 2012-13, η Α.Ε.Λ. συμμετείχε στο Πρωτάθλημα της Α1 Κατηγορίας και ειδικότερα στο 2ο Όμιλο. Απέναντι σε 10 αντιπάλους συγκέντρωσε 16 νίκες και 2 ήττες στην Κανονική Περίοδο τερματίζοντας στην 1η θέση της βαθμολογίας. Μετά την ολοκλήρωση της Κανονικής Περιόδου ακολούθησε διαδικασία Play-offs σε ουδέτερα γήπεδα όπου τα δύο πρώτα σωματεία του κάθε ομίλου συναντήθηκαν σε νοκ-αουτ αγώνες χιαστί, ήτοι το πρώτο σωματείο του Α' Ομίλου με το δεύτερο του Β' Ομίλου και το πρώτο σωματείο του Β' Ομίλου με το δεύτερο του Α' Ομίλου. Η ομάδα της Λάρισας επικράτησε του Ολυμπιακού Βόλου με σκορ 65-55 περνώντας στον Τελικό. Εκεί συνάντησε το νικητή του έτερου ζεύγους, Γ.Σ. Βόλου. Πετυχαίνοντας νίκη με σκορ 78-72 κατέκτησε το Πρωτάθλημα καθώς και το εισιτήριο επιστροφής στις Εθνικές Κατηγορίες. Την ίδια περίοδο ο σύλλογος αγωνίστηκε και σε ένα παιχνίδι για το Κύπελλο Ανδρών της Ε.Σ.ΚΑ.Θ. στο οποίο ηττήθηκε με σκορ 55-50 από τους Μάγους Τρικάλων.

### Επιστροφή στις Εθνικές Κατηγορίες (2013–Σήμερα)

Η επιστροφή της ομάδας στα γήπεδα της Γ' Εθνικής Κατηγορίας, και ειδικότερα στον 1ο Όμιλο Βορρά, έλαβε χώρα το φθινόπωρο του 2013. Τον Όμιλο συγκρότησαν για την περίοδο 2013-14 δώδεκα ομάδες συνολικά. Η Α.Ε.Λ. ολοκλήρωσε τις αγωνιστικές της υποχρεώσεις στην 7η θέση του βαθμολογικού πίνακα, ενώ ο απολογισμός της χρονιάς ήταν 11 νίκες και 11 ήττες. Προπονητής της ομάδας τη χρονιά αυτή εξακολουθούσε να είναι ο Παπαδόπουλος, ενώ παραγωγικότερος σκόρερ για την ομάδα αναδείχθηκε ο Νίκος Τσούτσος (348 πόντοι).

Την επόμενη χρονιά, 2014-15, αποτέλεσε ξανά κομμάτι του 1ου Ομίλου Βορρά της Γ' Εθνικής τον οποίο, ωστόσο, συνέθεσαν αυτή τη χρονιά 14 ομάδες. Μετά από εξαιρετική πορεία η θεσσαλική ομάδα κατέκτησε το Πρωτάθλημα, κλείνοντας τη χρονιά με 25 νίκες και 1 μόλις ήττα. Παράλληλα απέκτησε το δικαίωμα συμμετοχής στην αμέσως ανώτερη κατηγορία το επόμενο φθινόπωρο.

Την αγωνιστική περίοδο 2015-16 η Α.Ε.Λ. δήλωσε συμμετοχή στον Όμιλο Βορρά της Β' Εθνικής, διεκδικώντας την άνοδο απέναντι σε 14 αντιπάλους. Ολοκλήρωσε τις αγωνιστικές της υποχρεώσεις για την κανονική περίοδο στη 2η θέση του βαθμολογικού πίνακα, πίσω από τον πρωτοπόρο Αίολο Αστακού. Η συγκομιδή της ήταν 20 νίκες σε 28 αγώνες. Στη συνέχεια έλαβε μέρος σε αγώνα μπαράζ με τη δεύτερη ομάδα του Ομίλου Νότου, τον Αμύντα Δάφνης-Υμηττού. Στο παιχνίδι, το οποίο έκρινε ένα εισιτήριο για την Α2 Εθνική, η ομάδα της Αττικής επικράτησε της Α.Ε.Λ. με σκορ 87-81, αφήνοντας τη θεσσαλική ομάδα πρώτη επιλαχούσα για άνοδο σε περίπτωση που προέκυπταν κενές θέσεις. Πράγματι, τον Ιούλιο του 2016 η Ελληνική Ομοσπονδία Καλαθοσφαίρισης ανακοίνωσε ότι στην Α2 Εθνική Κατηγορία του επόμενου φθινοπώρου θα συμμετείχαν 16 ομάδες αντί για 14 που αναμενόταν, κάτι που οδήγησε στον προβιβασμό της Α.Ε.Λ..  Στην ψηφοφορία που διοργανώνει κάθε χρόνο ο ιστότοπος InfoBasket.gr ανάμεσα στους προπονητές των ομάδων του Ομίλου Βορρά, ο αθλητής της ομάδας, Κώστας Σαριμπαλίδης βρέθηκε στην κορυφαία πεντάδα του Πρωταθλήματος, ενώ, σύμφωνα με την ιστοσελίδα Eurobasket.com, ο Γιάννης Μαλτέσιος ήταν ο κορυφαίος αμυντικός παίκτης του Ομίλου.

Πορεία στις εθνικές κατηγορίες
------------------------------

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| **Ως «Α.Ε. Λάρισας»** |
| 2000-01 | 4 | Γ' Εθνική | 13 | - | 6-20 | - | - |  ? | - | - | - | - | - |
| 2002-03 | 4 | Γ' Εθνική | 4 | - | 17-9 | - | - |  ? | - | - | - | - | - |
| 2003-04 | 4 | Γ' Εθνική | 3 | - | 18-8 | - | - |  ? | - | - | - | - | - |
| 2004-05 | 4 | Γ' Εθνική | 10 | - | 10-16 | - | - |  ? | - | - | - | - | - |
| 2005-06 | 4 | Γ' Εθνική | 3 | - | 18-8 | - | - |  ? | - | - | - | - | - |
| **Ως «Α.Ε.Λ. 1964 – Γ.Σ.» και «Γ.Σ. Ολύμπια Λάρισας»** |
| 2006-07 | 1 | Α1 Εθνική | 11 | - | 8-18 | - | - | Άρθουρ Λη | Φάση των 8 | 2 | - | - | - |
| 2007-08 | 1 | Α1 Εθνική | 10 | - | 11-15 | - | - | Μπίλι Κιζ | 1η - Β' Φάσης | 1 | - | - | - |
| 2008-09 | 1 | Α1 Εθνική | 14 | - | 2-24 | - | - | Τόριν Φράνσις | 2η - Β' Φάσης | 2 | - | - | - |
| 2009-10 | 1 | Α1 Εθνική | 14 | - | 4-22 | - | - |  ? | 1η - Β' Φάσης | 1 | - | - | - |
| **Ως «Α.Ε. Λάρισας»** |
| 2013-14 | 4 | Γ' Εθνική | 7 | - | 11-11 | - | - | Νίκος Τσούτσος | - | - | - | - | - |
| 2014-15 | 4 | Γ' Εθνική | 1 | - | 25-1 | - | - |  ? | - | - | - | - | - |
| 2015-16 | 3 | Β' Εθνική | 2 | Μπαράζ ανόδου | 20-8 | 0-1 | - |  ? | - | - | - | - | - |

Τίτλοι
------

* Γ΄ Εθνική Κατηγορία (**1 Τίτλος**): 2014–2015
* A1 Κατηγορία Ε.Σ.ΚΑ. Θεσσαλίας (**4 Τίτλοι**): 1999–2000, 2001–2002, 2012–2013, 2022–2023

Καλαθοσφαιριστές – Προπονητές
-----------------------------

Η ανδρική ομάδα της Α.Ε. Λάρισας για την περίοδο 2015-2016 στη Β' Εθνική.

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Βασίλης Αγγελακόπουλος |
|  | Γιώργος Αποστολίδης |
|  | Θοδωρής Ζάρας |
|  | Παναγιώτης Καραβανάς |
|  | Δημήτρης Καραδολάμης |
|  | Νέστορας Κόμματος |
|  | Φώτης Λαμπρόπουλος |
|  | Γιάννης Λάππας |
|  | Γιάννης Μαλτέσιος |
|  | Σωτήρης Μανωλόπουλος |
|  | Γιώργος Μπρόζος |
|  | Νίκος Ορφανός |
|  | Χρήστος Παπανικολάου |
|  | Νίκος Παπανικολόπουλος |
|  | Γιώργος Παυλίδης |
|  | Αργύρης Πιάρας |
|  | Κώστας Σαριμπαλίδης |
|  | Μιχάλης Τσαϊρέλης |
|  | Γιώργος Τσιάκος |
|  | Νίκος Τσούτσος |
|  | Κρις Χουγκάζ |
|  | Μάριος Ματαλών |

 | 

| Εθν | Ονοματεπώνυμο |
| --- | --- |
|  | Μπίλι Κιζ |
|  | Άρθουρ Λη |
|  | Λανς Ουίλιαμς |
|  | Ντέιβιντ Τίγκ |
|  | Τόριν Φράνσις |
|  | Έκτορ Ρομέρο |
|   | Σάμι Μέχια |
|  | Ρολάντας Αλίγεβας |
|  | Τάντας Κλιμαβίτσιους |
|  | Τόμας Νάγκις |
|  | Ζλάτκο Μπόλιτς |
|  | Ντράγκαν Τσέρανιτς |
|  | Σίμον Πετρόφ |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Κώστας Μπαζάκης | 1998-1999 |
|  | Χρήστος Ζαχαρέλης | 1999-2000 |
|  | Γιώργος Βαγιόπουλος | 2000-2002 |
|  | Νικηφόρος Τριανταφυλλίδης | 2002-2003 |
|  | Γιάννης Λαλάκης | 2003-2004 |
|  | Γρηγόρης Γιασσάρης | 2004-2006 |
|  | Γιάννης Χριστόπουλος | 2006–2007 |
|  | Κώστας Πιλαφίδης | 2007-2008 |

 | 

| Εθν | Ονοματεπώνυμο | Θητεία |
| --- | --- | --- |
|  | Βαγγέλης Αλεξανδρής | 2008-2009 |
|  | Θρασύβουλος Λιάγκας | 2008-2008 |
|  | Βαγγέλης Κουτσοκέρας | 2009-2010 |
|  | Αβραάμ Παπαδόπουλος | 2010-σήμερα |

 |

Έδρα
----

Η Α.Ε. Λάρισας ανάλογα με την κατηγορία που αγωνιζόταν και τις απαιτήσεις αυτής χρησιμοποιεί ως έδρα διάφορα κλειστά γυμναστήρια της Λάρισας:

* Κλειστό Γυμναστήριο Αγίου Θωμά, χωρητικότητας 300 θεατών.
* Κλειστό Γυμναστήριο Αλκαζάρ, χωρητικότητας 1.200 θεατών.
* Κλειστό Γυμναστήριο Νεάπολης Λάρισας, χωρητικότητας 3.958 θεατών.

Παλαιότερες αγωνιστικές περίοδοι
--------------------------------

Κατά την αγωνιστική περίοδο 2016-17, η Α.Ε. Λάρισας έλαβε μέρος στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης.

Στα πλαίσια του θεσμού του Κυπέλλου Ελλάδας ο σύλλογος συμμετείχε σε αγώνα της Α΄ Φάσης, στον οποίο και γνώρισε εντός έδρας ήττα με σκορ 64-68 από την Ε.Κ. Καβάλας.

Τρέχουσα έδρα του τμήματος είναι το Κλειστό Γυμναστήριο Νεάπολης Λάρισας, χωρητικότητας 3.958 θεατών. Πρόεδρος του συλλόγου είναι ο Αντώνης Τσαγκάλης και έφορος του τμήματος είναι ο Δημήτρης Μίχος. Καθήκοντα πρώτου προπονητή διατηρεί ο Αβραάμ Παπαδόπουλος με άμεσο συνεργάτη τον Αποστόλη Τριανταφύλλου. Το ρόστερ της Α.Ε. Λάρισας για την περίοδο 2016-17 συνθέτουν οι παρακάτω αθλητές:  


| Α.Ε. Λάρισας - Roster 2016-17 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 5 |  | Καρατάσιος, Δημήτρης | 2-3 | 1992 | 195 cm |
| 6 |  | Σταμπουλής, Γιάννης | 4 | 1990 | 202 cm |
| 7 |  | Παπαχρήστος, Γιάννης | 3-4 | 19.01.1980 | 192 cm |
| 8 |  | Δεληγιώργης, Απόλλων | 1 | 03.07.1993 | 192 cm |
| 9 |  | Κουτίνας, Σάκης | 3 | 1987 | 198 cm |
| 11 |  | Τσιλούλης, Θοδωρής | 1-2 | 12.02.1993 | 192 cm |
| 12 |  | Μαλτέσιος, Γιάννης | 5 | 14.09.1985 | 204 cm |
| 13 |  | Κούβελας, Αλέξανδρος | 1-2 | 1997 | 191 cm |
| 14 |  | Τσούτσος, Νίκος | 4 | 30.12.1983 | 202 cm |
| 15 |  | Θορστέινσον, Σίγκουρντουρ | 5 | 08.07.1988 | 204 cm |
| 16 |  | Σαριμπαλίδης, Κώστας | 1 | 1987 | 182 cm |
| 18 |  | Φιλιππόπουλος, Παναγιώτης | 5 | 1997 | 206 cm |
| 19 |  | Πολίτης, Μιχάλης | 2 | 1988 | 187 cm |
|  |  | Μπεχλιβάνος, Γιάννης | 2 | 1988 | 190 cm |

|  |
| --- |
| Προπονητής: Αβραάμ Παπαδόπουλος  |
|  |
| *Ενημέρωση: 21 Φεβρουαρίου 2017* |

Τμήματα υποδομών
----------------

Το Τμήμα Εφήβων της Α.Ε.Λ. κατέκτησε το Πρωτάθλημα για την ηλικιακή αυτή ομάδα που διοργανώνει η Ένωση Σωματείων Καλαθοσφαίρισης Θεσσαλίας την περίοδο 2011-12. Στον τελικό της διοργάνωσης, που διεξήχθη στο Κλειστό Γυμναστήριο του Αγίου Θωμά στις 28 Μαρτίου 2013, η Α.Ε.Λ. επιβλήθηκε του Κεραυνού Λάρισας με σκορ 60-51. Την περίοδο 2015-16 επανέλαβε το επίτευγμά του, νικώντας στον τελικό της διοργάνωσης, που διεξήχθη στο Κλειστό Γυμναστήριο του Αλμυρού, υπό τις οδηγίες του Γιώργου Βαγιόπουλου, επί του αντίστοιχου τμήματος του Γ.Σ. Βόλου με 51-44.

Η Α.Ε.Λ. κατέκτησε επίσης το Πρωτάθλημα Παίδων της Ε.Σ.ΚΑ.Θ. την περίοδο 2010-11, 2012-13 και 2013-14 και κατ' επέκταση την πρόκριση στην ημιτελική φάση του Πανελλήνιου Πρωταθλήματος. Ο τελικός του 2014 διεξήχθη στον Παλαμά, όπου η Α.Ε.Λ. νίκησε τον Αίολο Τρικάλων με σκορ 58-52.

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 15 Απριλίου 2024.
2. 1 2  «Α2: Με έδρα το κλειστό της Νεάπολης η ΑΕΛ», άρθρο στον ιστότοπο KosmosLarissa.gr, 19 Αυγούστου 2016.
3. 1 2  «Κλειστό Γυμναστήριο Νεάπολης Λάρισας», πληροφορίες στον ιστότοπο Stadia.gr.
4. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2000-2001», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2002-2003», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
6. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
8. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «"Εις σάρκαν μίαν" Γυμναστικός και ΑΕΛ», άρθρο στον ιστότοπο Contra.gr, 29 Μαΐου 2006.
10. ↑  «Κοτσιαρής: «Στόχος να πρωταγωνιστήσουμε στην Α1»», άρθρο στον ιστότοπο του ΣΠΟΡ FM, 18 Μαΐου 2006.
11. ↑  «Περασμένα μεγαλεία στο ελληνικό μπάσκετ», άρθρο στον ιστότοπο Sport24.gr, 17 Μαρτίου 2015.
12. ↑  «ΑΕΛ - Αιγάλεω 80-72», άρθρο στον ιστότοπο Contra.gr, 26 Σεπτεμβρίου 2006.
13. ↑  «Νέα πρόκριση Κολοσσού»[*νεκρός σύνδεσμος*], άρθρο στον ιστότοπο SentraGoal.gr, 30 Σεπτεμβρίου 2006.
14. ↑  «Πέρασε η ΑΕΚ, πέταξε το Περιστέρι!», άρθρο στον ιστότοπο Contra.gr, 25 Σεπτεμβρίου 2007.
15. ↑  «Πανερυθραϊκός-Λάρισα 77-86», άρθρο στον ιστότοπο Contra.gr, 29 Οκτωβρίου 2009.
16. ↑  «ΑΕΛ-ΑΕΚ 70-74», άρθρο στον ιστότοπο Contra.gr, 4 Νοεμβρίου 2008.
17. 1 2  «Και το... όνομα αυτού, Γυμναστικός Σύλλογος Ολύμπια Λάρισας», άρθρο στον ιστότοπο In.gr, 12 Αυγούστου 2009.
18. 1 2  «Κοντά σε συγχώνευση Ολύμπια-ΑΕΛ!», άρθρο στον ιστότοπο του NovaΣΠΟΡ FM, 12 Αυγούστου 2009.
19. ↑  «Χαμένα τα Τρίκαλα και το ελληνικό μπάσκετ», άρθρο στον ιστότοπο της εφημερίδας «Το Βήμα», 29 Απριλίου 2010.
20. ↑  «Εύκολα τα Τρίκαλα, έξω Περιστέρι & Ηλυσιακός», άρθρο στον ιστότοπο Gazzetta.gr, 7 Οκτωβρίου 2009.
21. ↑  «Αποτελέσματα Ανδρικής Ομάδας Μπάσκετ 2010-11 - Α2 Ε.Σ.ΚΑ.Θ.» Αρχειοθετήθηκε 2016-03-04 στο Wayback Machine. άρθρο στον επίσημο ιστότοπο του συλλόγου, 30 Δεκεμβρίου 2010.
22. ↑  «Άνοδος στην Α1 για την Α.Ε.Λ.»[*νεκρός σύνδεσμος*], άρθρο στον επίσημο ιστότοπο του συλλόγου, 25 Μαρτίου 2012.
23. 1 2  «Aφιέρωμα στην ομάδα μπάσκετ της ΑΕΛ», άρθρο στον ιστότοπο AelOle.gr, 16 Ιουνίου 2013.
24. ↑  «Η ΑΕΛ στη Γ' Εθνική - πρωταθλήτρια ΕΣΚΑΘ!» Αρχειοθετήθηκε 2013-05-10 στο Wayback Machine. άρθρο στον ιστότοπο BasketPlus.gr, 20 Απριλίου 2013.
25. ↑  «Ήττα για την ΑΕΛ στο μπάσκετ», άρθρο στον ιστότοπο AelOle.gr, 30 Σεπτεμβρίου 2012.
26. ↑  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
27. ↑  «Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 27 Απριλίου 2014.
28. ↑  «Επικυρώθηκαν οι Βαθμολογίες» Αρχειοθετήθηκε 2016-03-14 στο Wayback Machine. άρθρο στον ιστότοπο SuperBasket.gr, 16 Μαΐου 2014.
29. ↑  «Top Scorer της Γ’ εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.
30. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
31. ↑  «Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 10 Μαΐου 2015.
32. 1 2 3  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
33. ↑  «Στην Α2 ο Αμύντας, προβάδισμα για ΓΣΛ!», άρθρο στον ιστότοπο InfoBasket.gr, 22 Μαΐου 2016.
34. ↑  «Αντιδράσεις για την προκήρυξη της Α2»[*νεκρός σύνδεσμος*], άρθρο στον ιστότοπο PameSports.gr, 26 Ιουλίου 2016.
35. ↑  «Τα βραβεία της Β’ Εθνικής – Βορράς (2016)», άρθρο στον ιστότοπο InfoBasket.gr, 7 Ιουνίου 2016.
36. ↑  «Greece » B » Season 2015-2016», πληροφορίες στον ιστότοπο EuroBasket.com.
37. ↑  «ΑΕΛ – Καβάλα 64-68» Αρχειοθετήθηκε 2016-09-18 στο Wayback Machine. άρθρο στον ιστότοπο της ΕΡΤ, 17 Σεπτεμβρίου 2016.
38. ↑  «Μεγάλη πρόκριση του Ηρακλή», άρθρο στον ιστότοπο Sport24.gr, 17 Σεπτεμβρίου 2016.
39. ↑  «Έγκριση προϋπολογισμών, νέο καταστατικό και ικανοποίηση» Αρχειοθετήθηκε 2017-09-16 στο Wayback Machine. άρθρο στον ιστότοπο SportLarissa.gr, 7 Οκτωβρίου 2016.
40. ↑  «Ρόστερ» Αρχειοθετήθηκε 2017-02-04 στο Wayback Machine. πληροφορίες στον επίσημο ιστότοπο του συλλόγου.
41. 1 2  «Πρωταθλήτρια Εφήβων η ΑΕΛ!», άρθρο στον ιστότοπο AelOle.gr, 29 Μαρτίου 2012.
42. ↑  «Πρωταθλητές οι Έφηβοι της ΑΕΛ», άρθρο στον ιστότοπο LarissaNet.gr, 20 Απριλίου 2016.
43. ↑  «Πρωταθλήτρια ΕΣΚΑΘ στους Έφηβους η ΑΕΛ», άρθρο στον ιστότοπο InfoBasket.gr, 20 Απριλίου 2016.
44. 1 2  «Πρωταθλήτρια Παίδων η ΑΕΛ!», άρθρο στον ιστότοπο AelOle.gr, 16 Απριλίου 2014.

Εξωτερικοί σύνδεσμοι
--------------------

* Α.Ε. Λάρισας (Τμήμα Καλαθοσφαίρισης) – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Καλαθοσφαίριση
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Αθλητική Ένωση Λάρισας |
| --- |
|  |
| Τμήματα | 
Ποδόσφαιρο Ανδρών · Ποδόσφαιρο Γυναικών · Μπάσκετ ανδρών · Μπάσκετ Γυναικών · Βόλεϊ ανδρών · Βόλεϊ γυναικών · Στίβος |
|  |
| Ανενεργά τμήματα | 
Σκοποβολή · Ποδηλασία · Χάντμπολ |
|  |
| Έδρες τμημάτων | 
AEL FC Arena · Στάδιο Αλκαζάρ · Κλειστό γυμναστήριο Νεαπόλεως · Κλειστό Γυμναστήριο Αλκαζάρ |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές |
|  |
| Προπονητές | 
Ποδοσφαίρου |
|  |
| Πρόσωπα | 
Γιάννης Βαλαώρας · Γιώργος Μητσιμπόνας · Βασίλης Καραπιάλης · Γιάννης Γκαλίτσιος |
|  |
| Γεγονότα | 
Α΄ Εθνική ποδοσφαίρου ανδρών 1987-1988 · Κύπελλο Ελλάδος ποδοσφαίρου ανδρών 1984-85 · Κύπελλο Ελλάδος ποδοσφαίρου ανδρών 2006-07 |
|  |
| Διάφορα | 
Ύμνος της ΑΕΛ · Λάρισα · Θεσσαλοί |

 |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ΄ Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 1ος Όμιλος | 
* Ιόνιος Κέρκυρας
* Αστέρας Τέμενης
* Ιωάννινα (Σ.Κ.)
* Παναχαϊκή
* Προμηθέας 2014
* Αργοναύτης Νέας Κίου
* Αχαγιά '82
* Δόξα Πύρρου Άρτας
* Γλαύκος Πατρών
* Παραμυθιά
* Ιωάννινα (Α.Γ.Σ.)
* Γαργαλιάνοι
 |  |
|  |
| 2ος Όμιλος | 
* Πανναξιακός
* Κ.Α.Π.
* Κρόνος Αγίου Δημητρίου
* Παλαίμων Κορίνθου
* Ηλυσιακός
* Ακαδημία Μπάσκετ Ελευσίνας
* Εκπαιδευτήρια Δούκα
* Πικέρμι
* Πέρα
* Ίκαρος Καλλιθέας
* Αργοναύτης Τριγλίας
 |
|  |
| 3ος Όμιλος | 
* Ηλιούπολη
* Δάφνη Δαφνίου
* Ηράκλειο
* Πορφύρας Φρεαττύδος
* Ελευθερία Μοσχάτου
* Ερμής Αργυρούπολης
* Ένωση Ιλίου
* Νίκη Αμαρουσίου
* Χανιά
* Πεύκη
* Χολαργός
* Άγιοι Ανάργυροι
 |
|  |
| 4ος Όμιλος | 
* Μελίκη
* Τιτάνες Παλαμά
* Αετοί Βέροιας
* Καστοριά
* Άργος Ορεστικό
* Τρίκαλα
* Α.Ε.Λ.
* Κούπα Κιλκίς
* Αλμυρός
* Πιερικός Αρχέλαος
* Ολυμπιακός Βόλου
* Εκπαιδευτήρια Φρυγανιώτη
 |
|  |
| 5ος Όμιλος | 
* Ναύαρχος Βότσης
* Ασπίδα Ξάνθης
* Ευκαρπία
* Ρούπελ Σιδηροκάστρου
* Ιωνικός Ιωνίας
* Σταυρούπολη
* Όλυμπος Ελευθερίου-Κορδελιού
* Ευρώπη '87 Πευκοχωρίου
* Εθνικός Λαγυνών
* Βασιλικά Θεσσαλονίκης
* Αγία Βαρβάρα Καβάλας
* Ακαδημία Μπάσκετ Μουδανιών
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α1 Κατηγορίας Ανδρών Ε.Σ.ΚΑ.Θ. 2021-2022 |
| --- |
|  |
| 0 | 
* Α.Ε. Λάρισας
* Αιολικός Βόλου
* Ανάληψη Βόλου
* Ανόρθωση Βόλου
* Άρης Τρικάλων
* Βόλος (Γ.Σ.)
* Δαναοί Τρικάλων
* Ε.Α. Λάρισας
* Ένωση Βόλου-Διμηνιού
* Ίωνας Βόλου
* Καλαμπάκα
* Μύτικας Λάρισας
* Νέος Κεραυνός Λάρισας
* Φοίβος Λάρισας
 |  |

 |